विभिन्न तह र तप्काबाट भए गरेका विश्लेषणअनुसार होला कि नहोला भन्ने संशयबीच अपेक्षित रूपमै स्थानीय तहको पहिलो चरणको चुनाव सम्पन्न भएको भयो । चुनावमा मतदाताको उत्साहजनक सहभागिता पनि रह्यो । चुनावमा कुल ७३ प्रतिशत मतदान भएको निर्वाचन आयोगको प्रारम्भिक अनुमान छ । यसैको आधारमा दोस्रो चरणको चुनावमा पनि मतदाताको उत्साहजनक सहभागिता हुने अपेक्षा गर्न सकिने आधार बलियो बनेको छ ।
